

**LIETUVOS RESPUBLIKOS energetikos MINISTERIJA**

Biudžetinė įstaiga, Gedimino pr. 38, LT-01104 Vilnius, tel. (8 5) 203 4407,

faks. (8 5) 203 4692, el. p. [info@enmin.lt](mailto:info@enmin.lt).

Duomenys kaupiami ir saugomi Juridinių asmenų registre, kodas 302308327

|  |  |  |  |
| --- | --- | --- | --- |
| Pagal gavėjų sąrašą |  | 2020- | Nr. |
|  |  |  |  |
|  |  |  |  |
| **priemonių įgyvendinimo plano PAKEITIMO DERINIMAS** | | | |

Lietuvos Respublikos energetikos ministerija (toliau – Energetikos ministerija) parengė ir, vadovaudamasi Veiksmų programos administravimo taisyklių[[1]](#footnote-1), 126 punktu, teikia derinti priemonių įgyvendinimo plano[[2]](#footnote-2) pakeitimo projektą (toliau – Projektas).

Pakeitimai atlikti vadovaujantis 2020 m. gruodžio 2 d. Lietuvos Respublikos Vyriausybės nutarimu Nr. 1346 „Dėl Lietuvos Respublikos Vyriausybės 2014 m. lapkričio 26 d. nutarimo Nr. 1326 „Dėl 2014–2020 metų Europos Sąjungos fondų investicijų veiksmų programos priedo patvirtinimo“ pakeitimo“, kuriuo Energetikos ministerijai pagal Ateities ekonomikos DNR planą 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ priemonėms finansuojamomis iš Europos regioninės plėtros fondo virškontraktavimas padidinamas iki 69 984 000,00 eurų.

Atkreipiame dėmesį, kad 04.3.1-LVPA-T-116 priemonei „Gatvių apšvietimo modernizavimas“ planuojama skirti 9 152 601,00 eurų, rezervinių projektų finansavimui. Priemonės 04.3.1-VIPA-T-113 priemonės „Valstybei nuosavybės teise priklausančių pastatų atnaujinimas (II)“ paraiškų vertinimas bus baigtas 2020 m. gruodžio 7 d. ir tada paaiškės galutinė priemonei skirta suma. Šiai dienai priemonei planuojama skirti 55 331 399,00 eurų ES struktūrinių fondų lėšų, jei baigus paraiškų vertinimą, lėšų poreikis bus mažesnis, susidaręs likutis bus skirtas 04.3.1-LVPA-T-116 priemonei „Gatvių apšvietimo modernizavimas“. Iš šių lėšų bus skelbiamas naujas kvietimas (planuojama skelbti 2020 m. gruodžio pabaigoje). Atitinkamai bus perskaičiuoti priemonių rodikliai.

Projekte taip pat tikslinama 04.3.2-LVPA-K-102 priemonės „Šilumos tiekimo tinklų modernizavimas ir plėtra“ ES struktūrinių fondų lėšų suma, kadangi 2014–2020 metų Europos Sąjungos fondų investicijų veiksmų programos priede 4 prioriteto (Sanglaudos fondo) suma 12 149,00 eurų didesnė nei priemonių įgyvendinimo plane, Lietuvos Respublikos Valstybės kontrolė pateikė rekomendaciją ištaisyti neatitikimą. Šią sumą pridedame prie 04.3.2-LVPA-K-102 priemonei skirtos sumos, nes šiai priemonei buvo skirtas 4 prioriteto Energetikos ministerijos Sanglaudos fondo virškontraktavimas, kurio lėšomis 2019 m. gruodžio 23 d. energetikos ministro įsakymu Nr. 1-346[[3]](#footnote-3) finansavimas skirtas rezervinių projektų sąrašui.

Prašome pastabas ir pasiūlymus pateikti **iki 2020 m. gruodžio 8 d.**

Projektą parengė Energetikos ministerijos Investicijų skyrius (tiesioginė Projekto rengėja – Reda Lichadziauskienė, tel. (8 5) 203 4679, papild. 6, el. p. [reda.lichadziauskiene@enmin.lt](mailto:reda.lichadziauskiene@enmin.lt)).

PRIDEDAMA:

1. Projektas, 4 lapai;
2. Projekto lyginamasis variantas, 4 lapai.

Ministerijos kancleris Ramūnas Dilba

Reda Lichadziauskienė, (8 5) 203 4679, papild. 6, [reda.lichadziauskiene@enmin.lt](mailto:reda.lichadziauskiene@enmin.lt)

**LIETUVOS RESPUBLIKOS ENERGETIKOS MINISTERIJOS**

**2020- RAŠTO NR.**

**GAVĖJŲ SĄRAŠAS**

1. Lietuvos Respublikos finansų ministerija
2. Lietuvos Respublikos ekonomikos ir inovacijų ministerija
3. Lietuvos Respublikos susisiekimo ministerija
4. Lietuvos Respublikos vidaus reikalų ministerija
5. Lietuvos Respublikos sveikatos apsaugos ministerija
6. Lietuvos Respublikos kultūros ministerija
7. Lietuvos Respublikos teisingumo ministerija
8. Lietuvos Respublikos švietimo, mokslo ir sporto ministerija
9. Valstybės įmonė Turto bankas
10. Nacionalinė Lietuvos energetikos asociacija
11. VšĮ Lietuvos verslo paramos agentūra
12. UAB Viešųjų investicijų plėtros agentūra
13. Lietuvos Respublikos konkurencijos taryba
14. Viešoji įstaiga Lietuvos energetikos agentūra
15. Lietuvos energetikos konsultantų asociacija
16. Lietuvos pramonininkų konfederacija
17. Lietuvos savivaldybių asociacija
18. VšĮ Darnaus vystymosi centras
19. Lietuvos energetikos institutas
20. Lietuvos pramonininkų konfederacija
21. Lietuvos šilumos tiekėjų asociacija

1. 2014–2020 metų Europos Sąjungos fondų investicijų veiksmų programos administravimo taisyklės, patvirtintos Lietuvos Respublikos Vyriausybės 2014 m. spalio 3 d. nutarimu Nr. 1090. [↑](#footnote-ref-1)
2. Lietuvos Respublikos energetikos ministro 2014 m. gruodžio 2 d. įsakymo Nr. 1-298 „Dėl 2014–2020 metų Europos Sąjungos fondų investicijų veiksmų programos prioritetų įgyvendinimo priemonių įgyvendinimo plano ir 2014–2020 metų Europos Sąjungos fondų investicijų veiksmų programos nacionalinių stebėsenos rodiklių skaičiavimo aprašo patvirtinimo“ [↑](#footnote-ref-2)
3. 2019 m. gruodžio 23 d. energetikos ministro įsakymas Nr. 1-346 „Dėl finansavimo skyrimo projektams, pateiktiems pagal 2014-2020 metų Europos sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ įgyvendinimo 04.3.2-LVPA-K-102 priemonę „Šilumos tiekimo tinklų modernizavimas ir plėtra““ [↑](#footnote-ref-3)